text: Kør forsigtigt når du henter rundstykker
  26 november 2017 kl. 06.31
  Politiet og Vejdirektoratet advarer om glatte veje søndag morgen.
  Mange af politiets patruljer melder om glatte veje søndag morgen.
  - Det er glat derude, så det skal man lige være opmærksom på, når man henter rundstykker, siger vagtchef ved Syd- og Sønderjyllands Politi, Erik Lindholdt, til TV SYD.
  Erik Lindholdt, vagtchef, Syd- og Sønderjyllands Politi: "Det er glat derude, så det skal man lige være opmærksom på, når man henter rundstykker."
  Ligeledes melder Vejdirektoratet om både rim og glatte veje i Syd- og Sønderjylland og på Fyn. Derfor bliver der saltet på vejene overalt i regionen.
  Rent vejrmæssigt er der udsigt til en søndag med risiko for regn, slud, hagl, torden og blæst. Så klæd dig fornuftigt på - og væbn dig med tålmodighed i trafikken.
  Du kan se et kort over vintertrafikken på Vejdirektoratets trafikkort.
  